छेड़छाड़ और बदनाम कर देने की धमकी से परेशान लड़की ने खुद को आग लगाई  
आरोपी युवक कई दिनों से पीड़ित के साथ छेड़छाड़ कर रहा था
कोचिंग और शहर में बदनाम कर देने की धमकी भी दी थी
परेशान लड़की ने रात में खुद पर केरोसिन डालकर आग लगा ली
छिंदवाड़ा सीएसपी अशोक तिवारी ने कहा कि आरोपी पिछले कई दिनों से पीड़ित के साथ छेड़छाड़ कर रहा था. उसे कोचिंग और शहर में बदनाम कर देने की धमकी भी दी गई थी. इसका पीड़ित लड़की ने विरोध भी किया था, लेकिन जब युवक नहीं माना तो लड़की ने शनिवार देर रात में खुद के ऊपर केरोसिन डालकर आग लगा ली.
पीड़ित को इलाज के लिए जिला अस्पताल में भर्ती कराया गया है. आरोपी भी पुलिस को निजी अस्पताल में जली हुई हालत में उपचार कराता मिला. पुलिस की पूछताछ में युवक ने बताया कि आग तापते समय केरोसिन डालने से उठी लपटों से वह घायल हो गया. उसका हाथ, छाती और चेहरा झुलस गया है.
फिलहाल घायल युवक के विरुद्ध मामला कायम कर पुलिस द्वारा उसका उपचार करवाया जा रहा है. युवक के स्वस्थ होते ही पुलिस उसे गिरफ्तार करके पूछताछ करेगी.


(छिंदवाड़ा से सचिन पांडे के इनपुट के साथ)